CELEX: 32018R1646
Language: lv
Date: 2018-07-13 00:00:00
Title: Komisijas Deleģētā regula (ES) 2018/1646 (2018. gada 13. jūlijs), ar ko Eiropas Parlamenta un Padomes Regulu (ES) 2016/1011 papildina attiecībā uz regulatīvajiem tehniskajiem standartiem attiecībā uz informāciju, kas jānorāda, iesniedzot pieteikumu atļaujas saņemšanai un pieteikumu reģistrācijai (Dokuments attiecas uz EEZ.)

5.11.2018   
               
               
                  LV
               
               
                  Eiropas Savienības Oficiālais Vēstnesis
               
               
                  L 274/43
               
            
         KOMISIJAS DELEĢĒTĀ REGULA (ES) 2018/1646
         (2018. gada 13. jūlijs),
         ar ko Eiropas Parlamenta un Padomes Regulu (ES) 2016/1011 papildina attiecībā uz regulatīvajiem tehniskajiem standartiem attiecībā uz informāciju, kas jānorāda, iesniedzot pieteikumu atļaujas saņemšanai un pieteikumu reģistrācijai
         (Dokuments attiecas uz EEZ)
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2016. gada 8. jūnija Regulu (ES) 2016/1011 par indeksiem, ko izmanto kā etalonus finanšu instrumentos un finanšu līgumos vai ieguldījumu fondu darbības rezultātu mērīšanai, un ar kuru groza Direktīvu 2008/48/EK, Direktīvu 2014/17/ES un Regulu (ES) Nr. 596/2014 (1), un jo īpaši tās 34. panta 8. punktu,
         tā kā:
         
                     (1)
                  
                  
                     Šajā regulā tiek noteikta informācija, kas kompetentajai iestādei būtu jāsaņem kopā ar etalona administratora pieteikumu atļaujas saņemšanai vai reģistrācijai, atkarībā no pieteikuma iesniedzēja iezīmēm vai izstrādātajiem un izmantošanai Savienībā paredzētajiem etaloniem. Minētā informācijas specifikācija, kas jānorada, iesniedzot pieteikumu atļaujas saņemšanai un pieteikumu reģistrācijai, veicina kopīgu un konsekventu procesu visā Savienībā.
                  
               
                     (2)
                  
                  
                     Kompetentajai iestādei ir būtiski saņemt šajā regulā noteikto informāciju, lai tā varētu novērtēt, vai mehānismi, ko ieviesis pieteikuma iesniedzējs atļaujas saņemšanai vai reģistrācijai, atbilst Regulā (ES) 2016/1011 noteiktajām prasībām.
                  
               
                     (3)
                  
                  
                     Lai kompetentā iestāde varētu izvērtēt, vai ir kādi no etalona darbības un pieteikuma iesniedzēju īpašnieku darījumdarbības interesēm izrietoši interešu konflikti, kas varētu ietekmēt minētā pieteikuma iesniedzēja neatkarību etalona aprēķināšanā un tādējādi kaitēt etalona precizitātei un integritātei, pieteikuma iesniedzējam būtu jāiesniedz informācija par tā īpašnieku darbībām un tā mātesuzņēmuma īpašuma tiesībām.
                  
               
                     (4)
                  
                  
                     Pieteikuma iesniedzējam būtu jāsniedz informācija par savu pārvaldības struktūru sastāvu, darbību un neatkarību etalona aprēķināšanā, lai kompetentā iestāde varētu izvērtēt, vai korporatīvās pārvaldības struktūra nodrošina pieteikuma iesniedzēja neatkarību etalona aprēķināšanā un novērš un pārvalda interešu konfliktus.
                  
               
                     (5)
                  
                  
                     Pieteikuma iesniedzējam būtu jāsniedz informācija par tā politikas nostādnēm un procedūrām attiecībā uz interešu konfliktu konstatēšanu, pārvaldību, mazināšanu un paziņošanu atklātībai saistībā ar tā darbību, izstrādājot etalonus vai etalonu grupas. Attiecībā uz kritiski svarīgiem etaloniem, ņemot vērā to sistēmisko nozīmīgumu, pieteikuma iesniedzējam būtu jāsniedz kompetentajai iestādei atjaunināts saraksts ar pastāvošajiem interešu konfliktiem kopā ar paskaidrojumu par to, kā tie tiek pārvaldīti.
                  
               
                     (6)
                  
                  
                     Nolūkā ļaut kompetentajai iestādei novērtēt iekšējās kontroles struktūras piemērotību un stabilitāti, uzraudzības un pārskatatbildības sistēmu, pieteikuma iesniedzējam būtu jāsniedz informācija par politikas nostādnēm un procedūrām attiecībā uz etalonu grupas vai etalona izstrādes darbību uzraudzību. Šī informācija ir vajadzīga, lai kompetentā iestāde varētu novērtēt, vai minētās politikas nostādnes un procedūras atbilst Regulas (ES) 2016/1011 prasībām.
                  
               
                     (7)
                  
                  
                     Šī informācija būtu jāiekļauj arī pieteikumā, lai pierādītu kompetentajai iestādei, ka to ievades datu kontrole, kurus izmanto, lai noteiktu pieteikuma iesniedzēja izstrādātos etalonus, ir pietiekama, lai nodrošinātu šādu datu reprezentativitāti, precizitāti un integritāti, un ka metodikai, ko pielieto etalonu aprēķināšanā, piemīt visas Regulā (ES) 2016/1011 noteiktās īpašības.
                  
               
                     (8)
                  
                  
                     Lai kompetentā iestāde varētu novērtēt etalona reprezentativitāti attiecībā uz ekonomisko realitāti, ko tas plāno izmērīt, pieteikuma iesniedzējam būtu jāsniedz kompetentajai iestādei apraksts par etalonu vai etalonu grupu, kuri ir izstrādāti vai kurus plāno izstrādāt, un etalona veidu, kuram tie pieder, saskaņā ar Regulas (ES) 2016/1011 noteikumiem. Veids, kuram etalons pieder, ir jānovērtē pēc pieteikuma iesniedzēja rīcībā esošajām ziņām, un tas būtu jāuzrāda kopā ar norādi par izmantoto datu avotiem, lai kompetentā iestāde varētu izprast pamatā esošās informācijas ticamību un pilnīgumu.
                  
               
                     (9)
                  
                  
                     Ja pieteikuma atļaujas saņemšanai vai reģistrācijai iesniedzējs ir fiziska persona, pieteikuma saturs būtu īpaši jāizklāsta, jo administratora organizatoriskā struktūra ļoti atšķiras no juridiskas personas organizatoriskās struktūras.
                  
               
                     (10)
                  
                  
                     Šī regula ir balstīta uz regulatīvo tehnisko standartu projektu, ko Eiropas Vērtspapīru un tirgu iestāde ir iesniegusi Komisijai.
                  
               
                     (11)
                  
                  
                     Eiropas Vērtspapīru un tirgu iestāde ir rīkojusi atklātu sabiedrisko apspriešanu par regulatīvo tehnisko standartu projektu, uz kuru ir balstīta šī regula, izvērtējusi potenciālās saistītās izmaksas un ieguvumus un lūgusi atzinumu no Vērtspapīru un tirgu nozares ieinteresēto personu grupas, kas izveidota saskaņā ar Eiropas Parlamenta un Padomes Regulas (ES) Nr. 1095/2010 (2) 37. pantu.
                  
               
                     (12)
                  
                  
                     Administratoriem būtu jādod pietiekami daudz laika, lai tie sagatavotu pieteikumus un nodrošinātu atbilstību šīs regulas un pielikumā minēto regulatīvo tehnisko standartu prasībām. Tāpēc šo regulu būtu jāsāk piemērot divus mēnešus pēc tās stāšanās spēkā,
                  
               IR PIEŅĒMUSI ŠO REGULU.
         
            1. pants
            Vispārīgas prasības
            
               1.   Pieteikumā saskaņā ar Regulas (ES) 2016/1011 34. pantu attiecīgā gadījumā iekļauj informāciju, kas ietver:
               
                           a)
                        
                        
                           I pielikumā uzskaitītos posteņus, ja pieteikuma iesniedzējs ir juridiska persona, kas iesniedz pieteikumu atļaujas saņemšanai;
                        
                     
                           b)
                        
                        
                           II pielikumā uzskaitītos posteņus, ja pieteikuma iesniedzējs ir juridiska persona, kas iesniedz pieteikumu reģistrācijai;
                        
                     
                           c)
                        
                        
                           I pielikumā uzskaitītos posteņus, ja pieteikuma iesniedzējs ir fiziska persona, kas iesniedz pieteikumu atļaujas saņemšanai, izņemot informāciju, kas minēta I pielikuma 1. punkta c), f), h) un i) apakšpunktā;
                        
                     
                           d)
                        
                        
                           II pielikumā uzskaitītos posteņus, ja pieteikuma iesniedzējs ir fiziska persona, kas iesniedz pieteikumu reģistrācijai, izņemot informāciju, kas minēta II pielikuma 1. punkta c), f), h) un i) apakšpunktā;
                        
                     
            
               2.   Pieteikumā var iekļaut informāciju etalonu grupas līmenī tikai tad, ja neviens no šīs grupas etaloniem nav iekļauts kritiski svarīgu etalonu sarakstā, kas izveidots saskaņā ar Regulas (ES) 2016/1011 20. panta 1. punktu.
            
            
               3.   Ja pieteikuma iesniedzējs nav norādījis visu prasīto informāciju, pieteikumā iekļauj paskaidrojumu par to, kāpēc minētā informācija nav sniegta.
            
            
               4.   Pieteikuma iesniedzējam nepieprasa sniegt informāciju, kas attiecīgi minēta I pielikuma vai II pielikuma 1. punkta f) līdz j) apakšpunktā, ciktāl pieteikuma iesniedzēju dalībvalstī jau uzrauga tā pati kompetentā iestāde, kas to uzrauga attiecībā uz citām, ar etalona izstrādi nesaistītām darbībām.
            
         
         
            2. pants
            Par etalonu veidiem sniedzamā informācija
            
               1.   Attiecībā uz jebkuru nenozīmīgu etalonu, ko pieteikuma iesniedzējs izstrādā, tas var kopsavilkuma veidā iesniegt I pielikuma 6. punktā vai attiecīgā gadījumā II pielikuma 6. punktā noteikto informāciju.
            
            
               2.   Neuzraudzītas vienības, kas izstrādā kritiski svarīgus un nozīmīgus etalonus, iesniedz I pielikumā uzskaitīto informāciju.
            
            
               3.   Uzraudzītas vienības, kas izstrādā tikai tādus etalonus, kas nav kritiski svarīgi, iesniedz II pielikuma pirmajā ailē uzskaitīto informāciju.
            
            
               4.   Pieteikuma iesniedzējs, kas izstrādā tikai tādus etalonus, kas nav nozīmīgi, iesniedz II pielikuma otrajā ailē uzskaitīto informāciju.
            
            
               5.   Neskarot 1. līdz 4. punktu, pieteikuma iesniedzējs, kas izstrādā tikai regulētu datu etalonus, nesniedz I pielikuma un II pielikuma 5. punkta c) apakšpunktā, 6. punkta a) apakšpunkta iii) punktā un 6. punkta a) apakšpunkta iv) punktā uzskaitīto informāciju.
            
            
               6.   Pieteikuma iesniedzējs, kas izstrādā tikai procentu likmju etalonus, sniedz šīs regulas pielikumos uzskaitīto informāciju, un precizē, kā tiek īstenotas konkrētās prasības, kas izklāstītas Regulas (ES) 2016/1011 I pielikumā, ja Regulas (ES) 2016/1011 I pielikuma noteikumus piemēro, papildinot vai aizstājot Regulas (ES) 2016/1011 II sadaļas prasības, saskaņā ar minētās regulas 18. pantu.
            
            
               7.   Pieteikuma iesniedzējs, kas izstrādā tikai preču etalonus, sniedz šīs regulas I pielikumā uzskaitīto informāciju, ja tas ir neuzraudzīta vienība vai ja tas izstrādā kritiski svarīgu etalonu. Ja tas ir uzraudzīta vienība un ja neviens no tā izstrādātajiem etaloniem nav kritiski svarīgs etalons, tas sniedz II pielikuma pirmajā ailē uzskaitīto informāciju. Pieteikuma iesniedzējs precizē, kā tiek īstenotas prasības, kas izklāstītas Regulas (ES) 2016/1011 II pielikumā, attiecībā uz jebkuru preču etalonu, kam piemēro II pielikumu, nevis Regulas (ES) 2016/1011 II sadaļu, saskaņā ar Regulas (ES) 2016/1011 19. pantu.
            
         
         
            3. pants
            Konkrēta informācija par politikas nostādnēm un procedūrām
            
               1.   Politikas nostādnes un procedūras, kas norādītas pieteikumā, ietver vai tām pievieno:
               
                           a)
                        
                        
                           norādi par tās personas vai to personu identitāti, kas atbild par politikas nostādņu un procedūru apstiprināšanu un uzturēšanu;
                        
                     
                           b)
                        
                        
                           aprakstu par to, kā tiek uzraudzīta politikas nostādņu un procedūru ievērošana, un norādi par to personu identitāti, kas atbild par šo uzraudzību;
                        
                     
                           c)
                        
                        
                           apraksts par pasākumiem, kas jāveic gadījumā, kad ir pārkāptas politikas nostādnes un procedūras.
                        
                     
            
               2.   Pieteikuma iesniedzējs, kas ir daļa no grupas, var izpildīt 1. punkta prasības, iesniedzot savas grupas politikas nostādnes un procedūras, ja tās attiecas uz etalonu izstrādi.
            
         
         
            4. pants
            Stāšanās spēkā
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            To piemēro no 2019. gada 25. janvāra.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2018. gada 13. jūlijā
            
               
                  Komisijas vārdā –
               
               
                  priekšsēdētājs
               
               Jean-Claude JUNCKER
            
         
         
            (1)  OV L 171, 29.6.2016., 1. lpp.
         
         
            (2)  Eiropas Parlamenta un Padomes 2010. gada 24. novembra Regula (ES) Nr. 1095/2010, ar ko izveido Eiropas Uzraudzības iestādi (Eiropas Vērtspapīru un tirgu iestādi), groza Lēmumu Nr. 716/2009/EK un atceļ Komisijas Lēmumu 2009/77/EK (OV L 331, 15.12.2010., 84. lpp.).
      
      
         
            I PIELIKUMS
            
               Informācija, kas jānorāda pieteikumā atļaujas saņemšanai saskaņā ar Regulas (ES) 2016/1011 34. pantu
            
            1.   VISPĀRĪGA INFORMĀCIJA
            
                        a)
                     
                     
                        Pieteikuma iesniedzēja pilns nosaukums un tā juridiskās personas identifikators (LEI).
                     
                  
                        b)
                     
                     
                        Biroja adrese Eiropas Savienībā.
                     
                  
                        c)
                     
                     
                        Juridiskais statuss.
                     
                  
                        d)
                     
                     
                        Tīmekļa vietne, ja tāda ir.
                     
                  
                        e)
                     
                     
                        Informācija, kas norādāma pieteikumā attiecībā uz kontaktpersonu:
                        
                                    i)
                                 
                                 
                                    vārds un uzvārds;
                                 
                              
                                    ii)
                                 
                                 
                                    amats;
                                 
                              
                                    iii)
                                 
                                 
                                    adrese;
                                 
                              
                                    iv)
                                 
                                 
                                    e-pasta adrese;
                                 
                              
                                    v)
                                 
                                 
                                    tālruņa numurs.
                                 
                              
                  
                        f)
                     
                     
                        Ja pieteikuma iesniedzējs ir uzraudzīta vienība, informācija par tā pašreizējo atļaujas statusu, tostarp tām darbībām, par kurām tam ir piešķirta atļauja, un attiecīgo kompetento iestādi tā piederības dalībvalstī.
                     
                  
                        g)
                     
                     
                        Apraksts par pieteikuma iesniedzēja darbībām Eiropas Savienībā neatkarīgi no tā, vai tām piemēro finanšu regulējumu, kurām ir būtiska nozīme etalonu izstrādes veikšanai, un apraksts par to, kur šīs darbības tiek veiktas.
                     
                  
                        h)
                     
                     
                        Jebkurš dibināšanas akts, statūti vai citi dibināšanas dokumenti.
                     
                  
                        i)
                     
                     
                        Ja pieteikuma iesniedzējs ir daļa no grupas, tā grupas struktūra kopā ar īpašumtiesību struktūrshēmu, kas parāda saiknes starp jebkuru mātesuzņēmumu un meitasuzņēmumiem. Struktūrshēmā redzamie uzņēmumi un meitasuzņēmumi jāidentificē, norādot pilnu nosaukumu, juridisko statusu, juridisko adresi un galvenā biroja adresi.
                     
                  
                        j)
                     
                     
                        Pašdeklarācija par labu reputāciju, tostarp attiecīgā gadījumā, informācija par:
                        
                                    i)
                                 
                                 
                                    disciplinārlietas procedūru pret to (ja vien tā nav noraidīta);
                                 
                              
                                    ii)
                                 
                                 
                                    finanšu iestādes atteikumu piešķirt atļauju vai reģistrāciju;
                                 
                              
                                    iii)
                                 
                                 
                                    finanšu iestādes atļaujas vai reģistrācijas atsaukumu.
                                 
                              
                  
                        k)
                     
                     
                        Izstrādāto etalonu skaits.
                     
                  2.   ORGANIZATORISKĀ STRUKTŪRA UN VADĪBA
            
                        a)
                     
                     
                        Iekšējā organizatoriskā struktūra attiecībā uz direktoru padomi, augstākā līmeņa vadības komitejām, uzraudzības funkciju un citām iekšējām struktūrām, kas pilda nozīmīgas pārvaldības funkcijas, kuras ir iesaistītas etalona izstrādē, tostarp:
                        
                                    i)
                                 
                                 
                                    darba uzdevumus vai to kopsavilkumu; un
                                 
                              
                                    ii)
                                 
                                 
                                    jebkādu pārvaldības kodeksu vai līdzīgu noteikumu ievērošanu.
                                 
                              
                  
                        b)
                     
                     
                        Procedūras, kas nodrošina, ka administratora darbiniekiem un visām citām fiziskām personām, kuru pakalpojumi ir tā rīcībā vai kontrolē un kuras ir tieši iesaistītas etalona izstrādē, ir nepieciešamās prasmes, zināšanas un pieredze tām uzticēto uzdevumu veikšanai, un ka tās darbojas, ievērojot Regulas (ES) 2016/1011 4. panta 7. punkta noteikumus.
                     
                  
                        c)
                     
                     
                        (Pagaidu un pastāvīgo) darbinieku skaits, kas ir iesaistīti etalona izstrādē.
                     
                  3.   INTEREŠU KONFLIKTI
            
                        a)
                     
                     
                        Politikas nostādnes un procedūras attiecībā uz:
                        
                                    i)
                                 
                                 
                                    to, kā pašreizējie un iespējamie interešu konflikti tiek vai tiks identificēti, reģistrēti, pārvaldīti, mazināti, novērsti vai laboti;
                                 
                              
                                    ii)
                                 
                                 
                                    konkrētiem apstākļiem, kas attiecas uz pieteikuma iesniedzēju vai jebkuru konkrētu pieteikuma iesniedzēja izstrādātu etalonu, saistībā ar kuru interešu konflikts varētu rasties, tostarp gadījumā, ja etalona noteikšanas procesā tiek izmantots ekspertu vērtējums vai rīcības brīvība, ja pieteikuma iesniedzējs ir no tās pašas grupas kā etalona lietotājs un ja pieteikuma iesniedzējs ir dalībnieks tajā tirgū vai ekonomiskajā realitātē, ko ir plānots izmērīt ar etalonu.
                                 
                              
                  
                        b)
                     
                     
                        Attiecībā uz etalonu vai etalonu grupu – saraksts ar visiem konstatētajiem būtiskajiem interešu konfliktiem kopā ar attiecīgajiem riska mazināšanas pasākumiem. Attiecībā uz katru kritiski svarīgo etalonu – atjaunināts saraksts ar pastāvošajiem un iespējamajiem interešu konfliktiem kopā ar attiecīgajiem riska mazināšanas pasākumiem.
                     
                  
                        c)
                     
                     
                        Atlīdzības politikas struktūra, kurā tiek precizēti kritēriji, ko izmanto, lai noteiktu to personu atlīdzību, kas tieši vai netieši ir iesaistītas etalonu izstrādes darbībās.
                     
                  4.   IEKŠĒJĀS KONTROLES STRUKTŪRA, PĀRRAUDZĪBA UN PĀRSKATATBILDĪBAS REGULĒJUMS
            
                        a)
                     
                     
                        Politikas nostādnes un procedūras attiecībā uz etalona vai etalonu grupas izstrādes darbību uzraudzību, tostarp attiecībā uz:
                        
                                    i)
                                 
                                 
                                    informācijas tehnoloģiju sistēmām;
                                 
                              
                                    ii)
                                 
                                 
                                    riska pārvaldību, kā arī to risku kartēšanu, kas varētu rasties un kas varētu ietekmēt izstrādātā etalona precizitāti, integritāti un reprezentativitāti vai izstrādes darbības nepārtrauktību, kopā ar attiecīgajiem riska mazināšanas pasākumiem;
                                 
                              
                                    iii)
                                 
                                 
                                    Regulas (ES) 2016/1011 5. pantā aprakstītās un regulatīvajos tehniskajos standartos, kas pieņemti atbilstīgi Regulas (ES) 2016/1011 5. panta 5. punktam (1), sīkāk precizētās uzraudzības funkcijas uzbūvi, uzdevumiem un darbību, tostarp par uzraudzības funkciju atbildīgo personu iecelšanas, aizstāšanas vai atbrīvošanas no amata procedūrām;
                                 
                              
                                    iv)
                                 
                                 
                                    Regulas (ES) 2016/1011 6. pantā aprakstītā kontroles regulējuma uzbūvi, uzdevumiem un darbību, tostarp par šo regulējumu atbildīgo personu iecelšanas, aizstāšanas vai atbrīvošanas no amata procedūrām;
                                 
                              
                                    v)
                                 
                                 
                                    Regulas (ES) 2016/1011 7. pantā aprakstīto pārskatatbildības regulējumu, tostarp par šo regulējumu atbildīgo personu iecelšanas, aizstāšanas vai atbrīvošanas no amata procedūrām.
                                 
                              
                  
                        b)
                     
                     
                        Ārkārtas situāciju plāni, lai noteiktu un publicētu etalonu pagaidu kārtā, tostarp darbības nepārtrauktības un negadījumu seku novēršanas plāni.
                     
                  
                        c)
                     
                     
                        Procedūrām iekšējai ziņošanai par Regulas (ES) 2016/1011 pārkāpumiem, kurus veikuši vadītāji, darbinieki un jebkura cita fiziskā persona, kuras pakalpojumi ir pieteikuma iesniedzēja rīcībā vai kontrolē.
                     
                  5.   IZSTRĀDĀTO ETALONU VAI ETALONU GRUPU APRAKSTS
            
                        a)
                     
                     
                        To etalonu vai etalonu grupu apraksts, ko pieteikuma iesniedzējs ir izstrādājis vai plāno izstrādāt, un veids, kuram etalons pieder, pēc pieteikuma iesniedzēja rīcībā esošajām ziņām un ņemot vērā Regulas (ES) 2016/1011 noteikumus, kopā ar norādi uz avotiem, kas tika izmantoti, lai noteiktu etalona veidu.
                     
                  
                        b)
                     
                     
                        Pamatā esošā tirgus vai ekonomiskās realitātes apraksts, ko ir plānots izmērīt ar etalonu vai etalonu grupu, kopā ar norādi uz avotiem, kas tika izmantoti, lai sniegtu šo aprakstu.
                     
                  
                        c)
                     
                     
                        Etalona vai etalonu grupas datu sniedzēju apraksts, kopā ar rīcības kodeksu, kas minēts Regulas (ES) 2016/1011 15. pantā, un attiecībā uz kritiski svarīgiem etaloniem – datu sniedzēju nosaukums un atrašanās vieta.
                     
                  
                        d)
                     
                     
                        Informācija par pasākumiem ar mērķi koriģēt etalonu vai etalonu grupas noteikšanu vai publicēšanu.
                     
                  
                        e)
                     
                     
                        Informācija par procedūru, kas administratoram jāveic gadījumā, ja etalonā vai etalonu grupā veic izmaiņas vai tā izstrāde tiek pārtraukta saskaņā ar Regulas (ES) 2016/1011 28. panta 1. punktu.
                     
                  6.   IEVADES DATI UN METODIKA
            
                        a)
                     
                     
                        Attiecībā uz katru etalonu vai etalonu grupu – politikas nostādnes un procedūras attiecībā uz ievades datiem, tostarp tās, kuras ir saistītas ar:
                        
                                    i)
                                 
                                 
                                    izmantoto ievades datu veidu, to izmantošanas prioritātēm un jebkādas rīcības brīvības vai eksperta vērtējuma izmantojumu;
                                 
                              
                                    ii)
                                 
                                 
                                    visiem procesiem, kuru mērķis ir nodrošināt, ka ievades dati ir pietiekami, pareizi un pārbaudāmi;
                                 
                              
                                    iii)
                                 
                                 
                                    kritērijiem, pēc kuriem nosaka, kas var sniegt ievades datus administratoram, un datu sniedzēju atlases procedūru;
                                 
                              
                                    iv)
                                 
                                 
                                    datu sniedzēja ievades datu novērtēšanu un ievades datu apstiprināšanu.
                                 
                              
                  
                        b)
                     
                     
                        Attiecībā uz katru etalonu vai etalonu grupu – saistībā ar metodiku:
                        
                                    i)
                                 
                                 
                                    metodikas apraksts, uzsverot metodikas pamatelementus saskaņā ar Regulas (ES) 2016/1011 13. pantu, kura sīkāk precizēta regulatīvajos tehniskajos standartos, kas pieņemti saskaņā ar Regulas (ES) 2016/1011 13. panta 3. punktu (2);
                                 
                              
                                    ii)
                                 
                                 
                                    politikas nostādnes un procedūras, tostarp tās, kuras attiecas uz:
                                    
                                                1)
                                             
                                             
                                                pasākumiem, kas veikti, lai nodrošinātu metodikas apstiprināšanu un pārskatīšanu, tostarp jebkurus veiktos izmēģinājumus vai atpakaļejošas pārbaudes;
                                             
                                          
                                                2)
                                             
                                             
                                                apspriešanas procesu par jebkādām ierosinātām būtiskām metodikas izmaiņām.
                                             
                                          
                              
                  7.   ĀRPAKALPOJUMI
            Ja jebkurai darbībai, kas ir daļa no etalona vai etalonu grupas izstrādes procesa, tiek izmantoti ārpakalpojumi:
            
                        a)
                     
                     
                        attiecīgā kārtība nodošanai ārpakalpojumā, tostarp dienestu līmeņa nolīgumus, kas pierāda atbilstību Regulas (ES) 2016/1011 10. pantam;
                     
                  
                        b)
                     
                     
                        informāciju par ārpakalpojumu sniedzējiem nodotajām funkcijām, ja vien šī informācija jau nav iekļauta attiecīgajos līgumos;
                     
                  
                        c)
                     
                     
                        politikas nostādnes un procedūras attiecībā uz to darbību uzraudzību, kuru veikšanai tiek izmantoti ārpakalpojumi.
                     
                  8.   CITA INFORMĀCIJA
            
                        a)
                     
                     
                        Pieteikuma iesniedzējs var sniegt jebkādu papildu informāciju attiecībā uz savu pieteikumu, ko tas uzskata par nozīmīgu.
                     
                  
                        b)
                     
                     
                        Pieteikuma iesniedzējs sniedz nepieciešamo informāciju tādā veidā un formā, kā to noteikusi kompetentā iestāde.
                     
                  
               (1)  Komisijas 2018. gada 13. jūlija Deleģētā regula (ES) 2018/1637, ar ko Eiropas Parlamenta un Padomes Regulu (ES) 2016/1011 papildina attiecībā uz regulatīvajiem tehniskajiem standartiem par uzraudzības funkcijas procedūrām un tā iezīmēm (skatīt šā Oficiālā Vēstneša 1 lappusi).
            
               (2)  Komisijas 2018. gada 13. jūlija Deleģētā regula (ES) 2018/1641, ar ko Eiropas Parlamenta un Padomes Regulu (ES) 2016/1011 papildina attiecībā uz regulatīvajiem tehniskajiem standartiem, kuros konkretizēta informācija, kas kritiski svarīgu vai nozīmīgu etalonu administratoriem jāsniedz par etalona noteikšanā izmantoto metodiku, par metodikas iekšējo pārskatīšanu un apstiprināšanu un par kārtību, kādā veicamas būtiskas izmaiņas metodikā (skatīt šā Oficiālā Vēstneša 21 lappusi).
         
      
      
         
            II PIELIKUMS
            
               Informācija, kas jānorāda pieteikumā reģistrācijai saskaņā ar Regulas (ES) 2016/1011 34. pantu
            
            
                         
                     
                     
                        “A” nozīmē “piemērojams”
                     
                  
                         
                     
                     
                        “N/A” nozīmē “nav piemērojams”
                     
                  
                        Postenis I pielikumā
                     
                     
                        Uzraudzītas vienības, kas izstrādā tikai tādus etalonus, kas nav kritiski svarīgi
                     
                     
                        Vienības, kas izstrādā tikai maznozīmīgus etalonus
                     
                  
                        1.   Vispārīga informācija
                        
                     
                  
                        1(a)
                     
                     
                        Pilns nosaukums
                     
                     
                        A
                     
                     
                        A
                     
                  
                        1(b)
                     
                     
                        Adrese
                     
                     
                        A
                     
                     
                        A
                     
                  
                        1(c)
                     
                     
                        Juridiskais statuss
                     
                     
                        A
                     
                     
                        A
                     
                  
                        1(d)
                     
                     
                        Tīmekļa vietne
                     
                     
                        A
                     
                     
                        A
                     
                  
                        1(e)
                     
                     
                        Kontaktpersona
                     
                     
                        A
                     
                     
                        A
                     
                  
                        1(f)
                     
                     
                        Pašreizējais atļaujas statuss
                     
                     
                        A (1)
                        
                     
                     
                        A (1) neuzraudzītām vienībām
                        Nav piemērojams neuzraudzītām vienībām
                     
                  
                        1(g)
                     
                     
                        Veiktās darbības
                     
                     
                        A (1)
                        
                     
                     
                        A (1)
                        
                     
                  
                        1(h)
                     
                     
                        Dibināšanas dokumenti
                     
                     
                        A (1)
                        
                     
                     
                        A (1)
                        
                     
                  
                        1(i)
                     
                     
                        Grupas struktūra
                     
                     
                        A (1)
                        
                     
                     
                        A (1)
                        
                     
                  
                        1(j)
                     
                     
                        Pašdeklarācija par labu reputāciju
                     
                     
                        A (1)
                        
                     
                     
                        A (1)
                        
                     
                  
                        1(k)
                     
                     
                        Etalonu skaits
                     
                     
                        A
                     
                     
                        A
                     
                  
                        2.   Organizatoriskā struktūra un vadība
                        
                     
                  
                        2(a)
                     
                     
                        Iekšējā organizatoriskā struktūra
                     
                     
                        A
                     
                     
                        A
                     
                  
                        2(b)
                     
                     
                        Darbinieki
                     
                     
                        A
                     
                     
                        A
                     
                  
                        2(c)
                     
                     
                        Cilvēkresursi
                     
                     
                        A
                     
                     
                        N/P
                     
                  
                        3.   Interešu konflikti
                        
                     
                  
                        3(a)
                     
                     
                        Politikas nostādnes un procedūras
                     
                     
                        A (2)
                        
                     
                     
                        A (2) kopsavilkuma veidā
                     
                  
                        3(b)
                     
                     
                        Būtiski interešu konflikti
                     
                     
                        A
                     
                     
                        N/P
                     
                  
                        3(c)
                     
                     
                        Atlīdzības struktūra
                     
                     
                        A
                     
                     
                        A
                     
                  
                        4.   Iekšējās kontroles struktūra, pārraudzība un pārskatatbildības regulējums
                        
                     
                  
                        4(a)
                     
                     
                        Politikas nostādnes un procedūras attiecībā uz etalona izstrādes darbību uzraudzību
                     
                     
                        A
                     
                     
                        A (3) kopsavilkuma veidā
                     
                  
                        4(b)
                     
                     
                        Etalona noteikšanas un publicēšanas iekšējā kārtība
                     
                     
                        A
                     
                     
                        A kopsavilkuma veidā
                     
                  
                        4(c)
                     
                     
                        Iekšējā ziņošana par pārkāpumiem
                     
                     
                        A
                     
                     
                        A kopsavilkuma veidā
                     
                  
                        5.   Apraksts par izstrādātajiem etaloniem
                        
                     
                  
                        5(a)
                     
                     
                        Apraksts
                     
                     
                        A (4)
                        
                     
                     
                        A kopsavilkuma veidā
                     
                  
                        5(b)
                     
                     
                        Pamatā esošais tirgus
                     
                     
                        A (4)
                        
                     
                     
                        A kopsavilkuma veidā
                     
                  
                        5(c)
                     
                     
                        Datu sniedzēji
                     
                     
                        A (4)
                        
                     
                     
                        A kopsavilkuma veidā
                     
                  
                        5(d)
                     
                     
                        Korekcijas
                     
                     
                        A (4)
                        
                     
                     
                        A kopsavilkuma veidā
                     
                  
                        5(e)
                     
                     
                        Izmaiņas un izstrādes pārtraukšana
                     
                     
                        A (4)
                        
                     
                     
                        A kopsavilkuma veidā
                     
                  
                        6.   Ievades dati un metodika
                        
                     
                  
                        6(a)(i)
                     
                     
                        Izmantoto ievades datu apraksts
                     
                     
                        A (4)
                        
                     
                     
                        A kopsavilkuma veidā
                     
                  
                        6(a)(ii)
                     
                     
                        Ievades dati ir pietiekami, pareizi un pārbaudāmi
                     
                     
                        A (4)
                        
                     
                     
                        A (5) kopsavilkuma veidā
                     
                  
                        6(a)(iii)
                     
                     
                        Datu sniedzēji
                     
                     
                        A (4)
                        
                     
                     
                        A kopsavilkuma veidā
                     
                  
                        6(a)(iv)
                     
                     
                        Datu sniedzēja ievades datu novērtēšana un ievades datu apstiprināšana
                     
                     
                        A (6)
                        
                     
                     
                        N/P
                     
                  
                        6(b)(i)
                     
                     
                        Metodikas apraksts
                     
                     
                        A (4)
                        
                     
                     
                        A kopsavilkuma veidā
                     
                  
                        6(b)(ii)(1)
                     
                     
                        Apstiprināšana/pārskats
                     
                     
                        A (4)
                        
                     
                     
                        A kopsavilkuma veidā
                     
                  
                        6(b)(ii)(2)
                     
                     
                        Būtiskas izmaiņas
                     
                     
                        A (6)
                        
                     
                     
                        N/P
                     
                  
                        7.   Ārpakalpojumu izmantošana
                        
                     
                  
                        7(a)
                     
                     
                        Līgumi
                     
                     
                        A (6)
                        
                     
                     
                        N/P
                     
                  
                        7(b)
                     
                     
                        Ārpakalpojumā nodotās funkcijas
                     
                     
                        A (6)
                        
                     
                     
                        A kopsavilkuma veidā
                     
                  
                        7(c)
                     
                     
                        Kontrole
                     
                     
                        A (6)
                        
                     
                     
                        A kopsavilkuma veidā
                     
                  
                        8.   Citi
                        
                     
                  
                        8(a)
                     
                     
                        Papildu informācija
                     
                     
                        A
                     
                     
                        A
                     
                  
                        8(b)
                     
                     
                        Forma
                     
                     
                        A
                     
                     
                        A
                     
                  
               (1)  Ja vien to jau neuzrauga tā pati kompetentā iestāde, kas to uzrauga attiecībā uz citām, ar etalona izstrādi nesaistītām darbībām
            
               (2)  Pieteikuma iesniedzējs var izvēlēties nesniegt informāciju par I pielikuma 3. punkta a) apakšpunkta iii) punktu attiecībā uz tā izstrādātu nozīmīgu vai maznozīmīgu etalonu.
            
               (3)  Pieteikuma iesniedzējs var izvēlēties nesniegt informāciju, kas attiecas uz I pielikuma 4. punkta a) apakšpunkta iii) punktu, izņemot informāciju par pastāvīgas uzraudzības funkcijas izveidi un uzturēšanu, kas minēta I pielikuma 4. punkta a) apakšpunkta iv) punktā un 4. punkta a) apakšpunkta v) punktā, attiecībā uz dažiem datiem, kas sniedzami par kontroles un pārskatatbildības regulējumu, attiecībā uz tā izstrādātu maznozīmīgu etalonu.
            
               (4)  Uzraudzīta vienība, kas izstrādā gan nozīmīgus, gan maznozīmīgus etalonus, var sniegt šādu informāciju kopsavilkuma veidā, atsaucoties uz tās maznozīmīgajiem etaloniem.
            
               (5)  Pieteikuma iesniedzējs var izvēlēties nesniegt informāciju par pārbaudāmiem ievades datiem attiecībā uz tā izstrādātajiem maznozīmīgajiem etaloniem.
            
               (6)  Uzraudzīta vienība, kas izstrādā gan nozīmīgus, gan maznozīmīgus etalonus, var sniegt šādu informāciju tikai attiecībā uz tās izstrādātajiem nozīmīgajiem etaloniem.